Publication: Magyar Közlöny
Issue: MK-2010-172 (Year: 2010, Number: 172)
Era: contemporary
Section: 2010. évi CXI. törvény
Paragraph Index: 6

2. § A Megállapodás hiteles magyar nyelvû szövege a következõ: EURO-MEDITERRÁN MEGÁLLAPODÁS egyrészrõl az Európai Közösségek és azok tagállamai, másrészrõl Izrael Állam közötti társulás létrehozásáról A BELGA KIRÁLYSÁG, A DÁN KIRÁLYSÁG, A NÉMETORSZÁGI SZÖVETSÉGI KÖZTÁRSASÁG, A GÖRÖG KÖZTÁRSASÁG, A SPANYOL KIRÁLYSÁG, A FRANCIA KÖZTÁRSASÁG, ÍRORSZÁG, AZ OLASZ KÖZTÁRSASÁG, A LUXEMBURGI NAGYHERCEGSÉG, A HOLLAND KIRÁLYSÁG, AZ OSZTRÁK KÖZTÁRSASÁG, A PORTUGÁL KÖZTÁRSASÁG, A FINN KÖZTÁRSASÁG, A SVÉD KIRÁLYSÁG, NAGY-BRITANNIA ÉS ÉSZAK-ÍRORSZÁG EGYESÜLT KIRÁLYSÁGA, az Európai Közösséget létrehozó szerzõdés és az Európai Szén- és Acélközösséget létrehozó szerzõdés Szerzõdõ Felei (a továbbiakban: a tagállamok), és AZ EURÓPAI KÖZÖSSÉG, AZ EURÓPAI SZÉN- ÉS ACÉLKÖZÖSSÉG, a továbbiakban: a Közösség, egyrészrõl, IZRAEL ÁLLAM, a továbbiakban: Izrael, másrészrõl, FIGYELEMBE VÉVE a Közösség, annak tagállamai és Izrael között fennálló hagyományos kapcsolatok jelentõségét és a Szerzõdõ Felek által vallott közös értékeket; FIGYELEMBE VÉVE, hogy a Közösség, annak tagállamai és Izrael erõsíteni kívánják e kapcsolatokat, továbbá viszonosságon és partnerségen alapuló tartós kapcsolatokat kívánnak létrehozni, valamint elõ kívánják segíteni Izrael gazdaságának az európai gazdaságba való további integrációját; * A törvényt az Országgyûlés a 2010. november 8-i ülésnapján fogadta el. FIGYELEMBE VÉVE, hogy a Felek milyen fontosságot tulajdonítanak a gazdasági szabadság elvének és az Egyesült Nemzetek Alapokmánya elveinek, különösen az emberi jogok és a demokrácia tiszteletben tartásának, amelyek a társulás valódi alapját képezik; ANNAK TUDATÁBAN, hogy erõiket a politikai stabilitás és gazdasági fejlõdés megszilárdítása érdekében, a regionális együttmûködés elõsegítésén keresztül egyesíteniük kell; AZZAL AZ ÓHAJJAL, hogy rendszeres politikai párbeszéd jöjjön létre és fejlõdjön a közös érdekû, kétoldalú és nemzetközi kérdésekrõl; AZZAL AZ ÓHAJJAL, hogy a Felek elõnyére fenntartsák és elmélyítsék a gazdasági, tudományos, technológiai, kulturális, audiovizuális és szociális ügyekben folyó párbeszédet; FIGYELEMBE VÉVE a Közösségnek és Izraelnek a szabad kereskedelem, és különösen az Általános Vám- és Kereskedelmi Egyezmény (GATT) Uruguayi Fordulójából eredõ jogoknak és kötelezettségeknek való megfelelés iránti elkötelezettségét; MEGGYÕZÕDVE arról, hogy a társulási megállapodás új légkört teremt gazdasági kapcsolataik, és különösen a kereskedelem, a befektetés, valamint a gazdasági és technológiai együttmûködés fejlõdése számára, A KÖVETKEZÕKBEN ÁLLAPODTAK MEG:

Source: https://magyarkozlony.hu/hivatalos-lapok/7fc1f0a2dd2efe55a1877e1f4c0fe24ec242f01b/dokumentumok/28f7853484cc198922e043ac248d029c13f372e9/letoltes